|  |  |
| --- | --- |
| **C:\1-Madalina\Madalina\122486380_378100853601706_8321431874681466548_n.jpg** | **ROMÂNIA****MINISTERUL SĂNĂTĂŢII****DIRECŢIA DE SĂNĂTATE PUBLICĂ A JUDEŢULUI BRAŞOV****Braşov, str. Alexandru Ioan Cuza, nr. 28A****Telefon: 0268-547972; Fax: 0268-547973****Număr operator date cu caracter personal: 36610****E-mail: secretariat@dspbv.ro**[**http://www.dspbv.ro**](http://www.dspbv.ro) |

**Nr. 4160 Data 16.04.2025**

**ANUNȚ CONCURS**

**pentru ocuparea unei funcții contractuale de conducere,**

**la Departamentul Supraveghere în sănătate publică**

**Compartiment de Evaluare a factorilor de risc din mediul de viață și muncă**

 **din cadrul Direcției de Sănătate Publică a județului Brașov**

Având în vedere prevederile **Ordinului nr. 166/2023** pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi - **Direcția de Sănătate Publică a Județului Brașov** **organizează la sediul instituției din Brașov, str. Alexandru Ioan Cuza, nr. 28 A, concurs pentru ocuparea postului vacant de conducere, pe perioadă nedeterminată, cu normă întreagă, durata timpului de lucru 7 h/ zi, 35h/ săptămână :**

 **- 1 post de Șef Compartiment - Medic primar în specialitatea igienă, nivel studii (S) în cadrul Compartimentului de Evaluare a factorilor de risc din mediul de viață și muncă,**

**Dosarul de concurs va conține obligatoriu următoarele acte**:

(1). a)formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;

b)copia de pe diploma de licenţă şi certificatul de medic primar;

c)copie a certificatului de membru al organizaţiei profesionale cu viza pe anul în curs;

d)dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e)acte doveditoare pentru calcularea punctajului prevăzut în anexa nr. 3 la ordin;

f)certificat de cazier judiciar sau, după caz, extrasul de pe cazierul judiciar;

g)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i)copia actului de identitate sau orice alt document care atestă identitatea, potrivit legii, aflate în termen de valabilitate;

j) curriculum vitae, model comun european.

k)copia certificatului de căsătorie sau a altui document prin care s-a realizat schimbarea de nume, după caz;

l)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

m)dovada absolvirii unor cursuri de perfecţionare în management sanitar sau management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii, sau, după caz, dovada că sunt medici specialişti sau primari în specialitatea sănătate publică şi management sau că au absolvit un masterat sau doctorat în management sanitar sau managementul serviciilor de sănătate, organizat într-o instituţie de învăţământ superior acreditată.

(2)Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

(3)În vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului.

(4)Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

(5)Copiile de pe actele prevăzute la alin(1) lit. b), c), i) şi k), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

(6)Documentul prevăzut la alin (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise și/ sau probei practice.

În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

(7)Documentul prevăzut la alin(1) lit. g) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.

(8)Documentul prevăzut la alin. (1) lit. m) poate fi înlocuit cu o declaraţie pe propria răspundere, prin care se obligă ca, în termen de 2 ani de la încadrarea în funcţie, să facă dovada absolvirii unor cursuri de perfecţionare în management sanitar sau management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii.

(9)Dosarele de concurs se depun la Compartimentul Secretariat/Registratură sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale instituţiei publice înăuntrul termenului prevăzut in anunț.

(10) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platforma informatică a unităţii organizatoare, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (5) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.

(11) Transmiterea documentelor prin poşta electronică sau prin platformele informatice ale instituţiei publice se realizează în format pdf cu volum maxim de 1 MB, documentele fiind acceptate doar în formă lizibilă.

(12) Nerespectarea prevederilor alin. (9) şi (11), după caz, conduce la respingerea candidatului.

(13) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la alin. (3), propunerea sa privind instrumentele necesare pentru asigurarea accesibilităţii probelor de concurs.

Informații suplimentare se pot obține pe site-ul [www.dspbv.ro](http://www.dspbv.ro).

* **Condiții de participare la concurs**:

 **Condiții generale**:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b)cunoaşte limba română, scris şi vorbit;

c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei,

infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.

 **Condiții specifice**:

 Studii de specialitate:

-Diplomă de licenţă în specializarea medicină,

-Certificat de medic primar în specialitatea igienă,

-Certificat de membru al Colegiului Medicilor din România, cu avizul anual de liberă practică.

* **TEMATICĂ CONCURS**

I. PROBA TEORETICĂ

II - III. DOUĂ PROBE PRACTICE

I. PROBA TEORETICĂ

1. Rolul factorilor de mediu în etiologia îmbolnăvirilor umane.

2. Aspecte etiopatogenetice şi epidemiologice caracteristice patologiei infecţioase şi parazitare, patologiei respiratorii, patologiei cardio-vasculare, patologiei sistemului nervos şi tulburărilor de comportament, patologiei endocrine, patologiei alergice, tulburări ale reproducerii şi dezvoltării umane, patologiei cutanate, patologiei digestive, hepatice şi de nutriţie, patologiei renale, patologiei sistemului hematopoietic (fenomene patologice determinate de expunerea la factorii de risc din mediu).

3. Poluarea aerului: surse, natura agenţilor poluanţi, riscuri pentru sănătate.

4. Rolul etiologic în patologia umană al poluanţilor cancerigeni din mediul de viaţă şi de muncă. Aspecte epidemiologice.

5. Măsurile de prevenire şi combatere a influenţei poluării aerului asupra sănătăţii (evaluarea şi comunicarea riscului, managementul riscului).

6. Necesarul de apă al individului şi colectivităţilor, modul de acoperire şi caracterizarea sanitară a principalelor surse de apă. Criterii de calitate a apei.

7. Poluarea apei: surse de poluare, categorii de poluanţi şi riscuri pentru sănătate.

8. Tratarea apei în vederea potabilizării. Criterii sanitare de apreciere a eficienţei staţiei de tratare.

9. Poluarea chimică şi biologică a solului, riscuri pentru sănătate, măsuri de prevenire şi combatere.

10.Rezidurile solide/ lichide clasificare, importanța sanitară, colectare.

11. Condiţii de bază ale igienei habitatului uman în relaţie cu sănătatea.

12. Probleme transfrontaliere de igiena mediului: reducerea ozonului atmosferic, schimbările de climă, ploi acide, transportul transfrontieră al deşeurilor periculoase.

13. Ambianţa termică şi riscurile asupra sănătăţii generate de condiţii neadecvate. Metode de prevenire şi combatere a suprasolicitărilor termice.

14. Legislaţia sanitară şi de mediu. Legea protecţiei mediului nr. 137/1995, Legea privind asistenţa de sănătate publică nr. 100/1998. Inspecţia sanitară de stat; avizarea sanitară şi autorizarea sanitară. Ordine de ministru cu caracter tehnic care reglementează aspecte de sănătate publică.

15. Anchete epidemiologice în bolile transmisibile: clasificare, caracteristici.

16. Metode de măsurare şi analiză a morbidităţii: măsurarea frecvenţei bolilor (incidenţa, riscul, rata de atac, prevalenţa).

17. Anchete epidemiologice aplicate în evaluarea relației factor de mediu-stare de sănătate (anchete observaţionale-descriptive, caz-control, cohortă; anchete operaţionale şi de intervenţie).

18. Rolul proteinelor în organism. Necesarul de glucide și lipide. Rol în organism.

19. Valoarea nutritivă și igiena alimentelor: grupe de alimente, mod de obținere, valori nutritive, consum neadecvat.

20. Analiza riscului: noțiuni și definiții, diferența între analiza riscului și analiza pericolului.

21. Norme de igienă referitoare la zonele de locuit (Ordinul M.S. nr.119/2014).

22. Norme de igienă privind producția, prelucrarea, depozitarea, păstrarea, transportul și desfacerea alimentelor (Ordinul M.S. nr. 976/1998).

23. Norme de igienă privind unitățile pentru ocrotirea, educarea, instruirea, odihna și recreerea copiilor și tinerilor: norme specific unităților de tip preșcolar, antepreșcolar, școlar (Ordinul M.S. nr. 1456/2020).

24. Insalubrizarea cu substanțe chimice nocive a alimentelor: surse şi modalităţi de poluare, natura agenţilor poluanţi, efecte asupra alimentelor şi consumatorilor, măsuri de profilaxie şi combatere.

25. Aditivii alimentari: clasificare, efecte asupra sănătăţii consumatorilor.

26. Contaminarea alimentelor: surse, clasificare şi efecte asupra organismului.

27. Consumul neadecvat al produselor alimentare, efecte asupra sănătăţii.

28. Toxiinfecţiile alimentare şi epidemiile hidrice.

29. Prevenirea și combaterea bolilor transmisibile în instituțiile pentru copii.

30. Dezvoltarea fizică şi neuropsihică la copil şi adolescent.

**II. PRIMA PROBĂ PRACTICĂ**

1. Interpretarea buletinelor de analiză pentru:

- aerul atmosferic;

- apă;

- sol;

- poluarea sonoră;

- audiometrie;

- ambianţa termică;

- iluminatul natural şi artificial;

- vicierea aerului;

- calitatea nutritivă a alimentelor din diferite grupe;

- contaminarea chimică a alimentelor;

- contaminarea microbiologică a alimentelor.

2. Tehnica recoltării probelor pentru teste de salubritate în unităţi cu profil alimentar.

3. Aprecierea condiţiilor igienico-sanitare în colectivităţile de copii şi tineret.

**III. A DOUA PROBĂ PRACTICĂ**

1. Evaluaţi riscul pentru sănătate generat de mediu, pentru o situație dată.

2. Alcătuiţi raţia alimentară adecvată pentru diferite grupe de populaţie: copii, adolescenţi, adulţi aflaţi în condiţii diferite de muncă şi mediu.

3. Propuneţi un plan de intervenţie operativă în cazul unei calamităţi sau catastrofe, pe aspectele de sănătate publică.

4. Elaboraţi un chestionar de opinie.

5. Elaboraţi un set minim de indicatori de mediu şi de sănătate pentru o comunitate cu poluare industrială dată.

6. Elaboraţi un progam de instruire a personalului dintr-o unitate medicală în probleme de igienă a unităţii medicale, pentru prevenirea şi combaterea infecţiilor nosocomiale.

7. Elaboraţi un plan de supraveghere a aprovizionării cu apă potabilă, într-o colectivitate dată.

8. Elaboraţi “fişa postului” pentru personalul medical, din specialitatea Igienă, din direcţiile de sănătate publică.

9. Elaboraţi un plan de control al condiţiilor de igienă dintr-o unitate de industrie alimentară; stabiliţi punctele critice de control al riscului.

10. Elaboraţi o strategie de supraveghere a stării de sănătate a copiilor şi tinerilor, dintr-o colectivitate dată.

11. Elaboraţi un program de sănătate vizând optimizarea activităţii cabinetelor şcolare din colectivităţile de copii şi tineri.

* **BIBLIOGRAFIE CONCURS**

1. Prof. dr. S. Mănescu, Conf. dr. S. Dumitrache, Dr. M. Cucu, Dr. E. Fuioaga - Igiena mediului, Ed. Medicală București 1981,

2. Prof. dr. M. Tarcea - Curs Igienă, UMF Târgu Mureș,

3. Prof. dr. S. Mănescu, prof dr Gh. Tănăsescu, - Tratat de igienă vol. 3,

4. Prof. dr. H. Straus, Tratat de igienă, Ed. didactică și pedagogică București 1980,

5. Prof. dr. S. Mănescu - Tratat de igienă , Ed. Medicală vol. 1, an 1984,

6. Prof. dr. S. Mănescu - Igienă , Ed. Medicală, an 1991, 1996,

7. Prof. dr. S. Mănescu – Tratat de igienă, Ed. Medicală, vol II, an 1985,

8. Prof. dr. Carmen Ionuț - Compendiu de igienă, Ed. Medicală Universitară Cluj-Napoca 2004,

9. Ordinul Ministerului Sănătății nr. 119/4 februarie 2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare,

10.Ordinul Ministerului Sănătății nr. 1456/2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor cu modificările și completările ulterioare,

11. Ordinul Ministerului Sănătății nr. 976/16 Decembrie 1998 pentru aprobarea Normelor de igienă privind producția, prelucrarea, depozitarea, păstrarea, transportul și desfacerea alimentelor, cu modificările și completările ulterioare,

12. Ordonanța nr. 7/ 18 ianuarie 2023 privind calitatea apei destinate consumului uman, cu modificările și completările ulterioare,

* **CONDIȚIILE DE DESFĂȘURARE A CONCURSULUI:**

Dosarele de înscriere se vor depune în termen de 10 zile lucrătoare de la data afișării anunțului pe site-ul Ministerului Sănătății, pe portalul posturi.gov.ro, la sediul Direcției de Sănătate Publică a Județului Brașov și pe site-ul instituției, respectiv în perioada **24.04.2025 - 09.05.2025** **(inclusiv)** la sediul Direcției de Sănătate Publică a Județului Brașov, str. Alexandru Ioan Cuza, nr.28A, la Compartimentul Secretariat/ Registratură.

Rezultatele selecției dosarelor de concurs vor fi afișate în data de **13.05.2025** ora 15,00.

* **CONCURSUL VA AVEA LOC ASTFEL:**
* proba scrisă în data de **20.05.2025** ora **10,00** la sediul Direcției de Sănătate Publică a Județului Brașov - str. Alexandru Ioan Cuza, nr.28A,
* proba practică în data de **26.05.2025** ora **10,00** la sediul Direcției de Sănătate Publică a Județului Brașov - str.Alexandru Ioan Cuza, nr.28A.
* **CALENDAR DE DESFĂŞURARE A CONCURSULUI:**

|  |  |  |  |
| --- | --- | --- | --- |
| Nr. crt. | Etapa concursului | Data/ perioada | Ora |
| 1 | Publicarea anunțului | **24.04.2025** |  |
| 2 | Depunerea dosarelor de înscriere concurs la sediul Direcției de Sănătate Publică a județului Brașov, mun. Brașov, str. Alexandru Ioan Cuza, nr.28A | 24.04.2025-09.05.2025 | Luni-Joi: 8,00-16,30Vineri: 8,00-14,00 |
| 3 | Selecția dosarelor de concurs. Stabilirea punctajului rezultat din analiza și evaluarea activității profesionale și științifice | 12.05.2025-13.05.2025 |  |
| 4 | Afișarea rezultatelor selecției dosarelor de concurs | 13.05.2025 | 15 00 |
| 5 | Depunerea contestaţiilor pentru dosarele de înscriere respinse | 14.05.2025 | 1400 |
| 6 | Afișarea rezultatelor contestațiilor pentru dosarele de înscriere respinse | 15.05.2025 | 1400 |
| 7 | Desfășurarea probei scrise | **20.05.2025** | **1000** |
| 8 | Afișarea rezultatelor obținute la proba scrisă | 21.05.2025 | 1200 |
| 9 | Depunerea contestaţiilor privind rezultatele obținute la proba scrisă | 22.05.2025 | 1100 |
| 10 | Afișarea rezultatelor contestațiilor privind proba scrisă | 23.05.2025 | 1100 |
| 11 | Desfășurarea probei practice | **26.05.2025** | **1000** |
| 12 | Afișarea rezultatelor obținute la proba practică | 26.05.2025 | 1600 |
| 13 | Depunerea contestaţiilor privind rezultatele obținute la proba practică | 27.05.2025 | 1500 |
| 14 | Afișarea rezultatelor contestațiilor privind proba practică | 28.05.2025 | 1200 |
| 15 | Afișarea rezultatelor concursului | 28.05.2025 | 1600 |

Fiecare probă va fi notată cu maximum 100 puncte. Pentru a fi declaraţi admişi, candidaţii trebuie să obţină minimum 70 de puncte la proba scrisă, respectiv 70 de puncte la proba practică.

Punctajele finale de minim 70 de puncte, se calculează ca medie aritmetică a punctajelor obţinute la proba scrisă şi proba practică.

Se consideră admis, candidatul care a obţinut cel mai mare punctaj dintre candidaţii care au concurat pentru postul vacant, cu condiţia ca aceştia să fi obţinut punctajul minim necesar,

În cazul candidaţilor cu punctaje egale, după desfăşurarea tuturor probelor de concurs, se declară admis candidatul care a obţinut punctajul cel mai mare la proba scrisă (B), iar dacă egalitatea se menţine candidaţii aflaţi în această situaţie vor fi departajaţi pe baza punctajului obţinut la proba suplimentară de departajare (proba D), prevăzută în anexa nr. 3 la ordinul mai sus menționat, anunţat odată cu selecţia dosarelor de concurs.

Concursul va avea loc la sediul Direcţiei de Sănătate Publică a Judeţului Brașov, str.Alexandru Ioan Cuza, nr.28A, conform planificării de mai sus.

Comunicarea rezultatelor fiecărei etape de concurs se va face prin afișare la sediul instituției din Brașov, str. Alexandru Ioan Cuza, nr.28A și pe pagina de internet, la adresa [www.dspbv.ro](http://www.dspbv.ro) la secțiunea Carieră.

Director Executiv,

 ing. Ancuța Ofelia Blănaru

 Comp. RUNOS

 ec. Eva Burjan